b"\n_START_ARTICLE_\nGaleras (skryb\xc4\x97l\xc4\x97)\n_START_PARAGRAPH_\nGaleras (lot. galerum; angl. galero)\xc2\xa0\xe2\x80\x93 didel\xc4\x97 kutuota skryb\xc4\x97l\xc4\x97 labai pla\xc4\x8diais bryliais, kurias d\xc4\x97v\xc4\x97davo katalik\xc5\xb3 dvasininkai._NEWLINE_Nuo seno galerus ne\xc5\xa1iodavo tik kai kurie kardinolai. \xc5\xa0is galvos apdangalas atitiko kar\xc5\xabn\xc4\x85 ir rei\xc5\xa1k\xc4\x97, kad \xc5\xa1i\xc4\x85 skryb\xc4\x97l\xc4\x99 d\xc4\x97vintis dvasininkas yra Ba\xc5\xbeny\xc4\x8dios kunigaik\xc5\xa1tis. Pirm\xc4\x85 kart\xc4\x85 raudonus galerus 1245\xc2\xa0m. Liono I-ajame susitikime suteik\xc4\x97 popie\xc5\xbeius Inocentas IV. Pagal Noonan'\xc4\x85 popie\xc5\xbeius Inocentas IV nor\xc4\x97jo, kad gausiame susirinkime gal\xc4\x97t\xc5\xb3 atskirti ir lengvai rasti savo favoritus._NEWLINE_Kardinolas Jean Cholet savo galeru 1285\xc2\xa0m. \xc5\xbdironoje kar\xc5\xabnavo Karol\xc4\xaf Valua (Charles of Valois) ir paskelb\xc4\x97 Aragono karaliumi (tai buvo viena i\xc5\xa1 priemoni\xc5\xb3 vadinamajame Aragono kry\xc5\xbeiaus \xc5\xbeygyje). Karolis Valua karaliumi netapo, bet \xc4\xafsigijo pravard\xc4\x99 roi du chapeau ('skryb\xc4\x97l\xc4\x97s karalius')._NEWLINE_Popie\xc5\xbeius skirdamas kardinolu konsistorijoje ant naujojo kardinolo galvos u\xc5\xbededa skais\xc4\x8diai raudon\xc4\x85 skryb\xc4\x97l\xc4\x99. D\xc4\x97l \xc5\xa1ios praktikos atsirado posakis \xe2\x80\x9egauti raudon\xc4\x85 skryb\xc4\x97l\xc4\x99\xe2\x80\x9c. 1969\xc2\xa0m. po Antrojo Vatikano susirinkimo popie\xc5\xbeiaus dekretu \xc5\xa1i praktika buvo nutraukta, manant kad tokios ry\xc5\xa1kios regalijos panaikinimas leis tikintiesiems lengviau bendrauti su savo ganytojais. Dabar konsistorijoje vyskupams ant galv\xc5\xb3 u\xc5\xbededa tik raudon\xc4\x85 pileol\xc4\x85 (pileolus) ar biret\xc4\x85 (biretta)._NEWLINE_Kai kurie vyskupai priva\xc4\x8diai gauna galerus, kad gal\xc4\x97t\xc5\xb3 b\xc5\xabti palaikoma tradicija pakabinti galer\xc4\x85 vir\xc5\xa1 vyskupo kapo. Yra tradicija, kad vyskupui mirus vir\xc5\xa1 jo kapo pakabinamas galeras, kur jis kabo, kol virsta dulk\xc4\x97mis. Tai simbolizuoja, kad vis\xc4\x85 \xc5\xbeemi\xc5\xa1ka \xc5\xa1lov\xc4\x97 praeina. Sakoma, kad galerui subirus kardinolo siela patenka \xc4\xaf dang\xc5\xb3."